open-index/open-wikipedia-markdown huggingface dataset:
Národná antisemitská strana (1883)

náhľad|Győző Istóczy, zakladateľ Národnej antisemitskej strany

**Krajinská antisemitská strana** () bola prvou antisemitskou stranou v Uhorsku, ktorá vznikla v dôsledku tzv. Kauzy Tiszaeszlári (čo bolo vyšetrovanie zmiznutia mladého dievčaťa, ktoré sa pripisovalo židovskej rituálnej vražde). 

## História
Krajinská antisemitská strana vznikla v roku 1883. Založili ju prevažne členovia Liberálnej strany  Győző Istóczy, Géza Ónody, Ivan Šimoni a György Széll. Strana síce vznikla kvôli súdnemu procesu v Tiszaeszlári, pretože mnohí sa obávali rastúceho politického a ekonomického vplyvu Židov, ako aj masového osídlenia Židov. Na tom bol postavený aj ich program. Žiadali novelizáciu naturalizačného zákona a vylúčenie Židov z verejných pôžičkových systémov

Proti strane sa postavilo veľa popredných politikov, ako napríklad Ľudovít Košut, Koloman Tisa či Károly Eötvös, hoci všetci videli v židovskej otázke existujúci problém. Zo začiatku nemali svoje vlastné stranícke noviny (*Magyar Lap* bol prvýkrát vydaný 15. marca 1885) a nemali dostatočné finančné zdroje. Napriek tomu sa im podarilo zabrániť návrhu vládnej strany, aby sa manželstvo kresťanov a židov uzákonilo.

Získali 17 kresiel vo voľbách v roku 1884 a 11 kresiel vo voľbách v roku 1887 a po celý čas fungovali ako opozičná strana. Aj keď vo voľbách v roku 1892 už nekandidovali ako jednotná strana, niekoľko ich bývalých členov sa znovu dostalo do parlamentu.

Strana sa rozdelila na dve časti už v roku 1885, a v roku 1892 bola definitívne rozpustená.

## Výsledky volieb do uhorského snemu

## Zdroje
* Az antiszemita párt 
* Vérvád és a tiszaeszlári per 
* 

Kategória:Zaniknuté politické strany v Maďarsku
Teodor Hlaváč

RNDr. **Teodor Hlaváč**, CSc. (* 9. november 1929, Chynorany† 21. jún 2017, Bratislava) bol slovenský kultúrny dejateľ, fyzik, šéfredaktor Katolíckych novín.

Krátko po maturite, počas prípravného ročníka na vysokoškolské štúdium filozofie a teológie, ktoré sa realizovalo u verbistov na Nitrianskej kalvárii, ho v roku 1950 zachytila Akcia K. Následne bol internovaný v Podolínci, o čom spolu s ďalšími rovesníkmi vypovedal v dokumentárnom filme *Tiene Barbarskej noci.*  

Vyštudoval fyziku, no pre pretrvávajúce aktivity s verbistami (Spoločnosť Božieho Slova) a kontakty s Poľskom bol v roku 1961 súdený v politickom procese nazvanom „Bošanský a spol.“

Po návrate z väzenia sa stal členom Horskej služby a turistickým vodcom. V Tatrách spoznal svoju manželku Máriu, rod. Drličkovú (* 22. október 1941, Piešťany† 27. august 2024, Bratislava), s ktorou mal štyri deti. Príbeh rodiny Márie Hlaváčovej bol zapísaný na základe jej rozprávania. 

Teodor Hlaváč patril k priekopníkom skúmania kozmického žiarenia: mezóny skúmal na Lomnickom štíte i na vysokohorskej vesmírnej stanici v Kazachstanskom Ťan Šane. V Prahe mal patentovaných niekoľko vynálezov. 

Na Výskumnom výpočtovom stredisku OSN v Bratislave viedol práce na prvom slovníku zostavenom pomocou počítača. K spracovaniu numerických dát mu pomáhali rozsiahle znalosti cudzích jazykov.  

Po roku 1989 sa vo verejnom živote angažoval rozmanitým spôsobom.

Jeho príbeh zachytili viaceré rozhlasové a televízne relácie, medzi nimi *Príbeh na týždeň* a *Portréty*.

## Referencie

Kategória:Politickí väzni komunistického režimu v Česko-Slovensku
Kategória:Šéfredaktori periodík na Slovensku
Kategória:Osobnosti z Chynorian
Kategória:Konfederácia politických väzňov Slovenska
Kategória:Slovenskí politickí väzni
Favi

**FAVI** je internetový vyhľadávač nábytku a dekorácií na Slovensku. Pokrýva segment nábytku, bytových doplnkov, kuchýň, kúpeľní, sanity a záhrad. Okrem Slovenska pôsobí v Česku, Poľsku, Maďarsku, Rumunsku a Chorvátsku. Stojí za ním Jan Zajíc, Radomír Hejl a investičná skupina Pale Fire Capital SE.

Portál navštevujú ľudia, ktorí hľadajú interiérové vybavenie alebo inšpiráciu. FAVI spolupracuje s viac než 400 kamennými obchodmi alebo e-shopmi. Odhadované sprostredkované tržby presahujú 50 miliónov eur. Medzi zaradené obchody patrí napríklad Sconto alebo Bonami. Aktuálne sa na FAVI vďaka agregácii desiatok slovenských e-shopov zobrazuje asi 680 000 produktov, ktoré denne navštívi až 80 000 používateľov.

## História
FAVI založili ako startup v roku 2015 v Česku Jan Zajíc a Radomír Hejl. Myšlienka vznikla, keď si obaja zo zakladateľov zariaďovali vlastné bývanie. Na tuzemskom trhu im chýbal portál, na ktorom by sa mohli inšpirovať a zároveň vybrať nábytok a dekorácie online. V roku 2016 získalo FAVI investíciu od skupiny NetBrokers Holding, ktorá má vo svojom portfóliu okrem iného aj český porovnávač poistenia ePojisteni.cz alebo slovenské superpoistenie.sk. V auguste 2017 podiel od NetBrokers Holding prevzala investičná skupina Pale Fire Capital SE. FAVI aktuálne pôsobí v piatich ďalších krajinách Európskej únie: na Slovensko sa dostal v roku 2016, od roku 2017 je aj v Poľsku a v roku 2018 vstúpilo do Rumunska a Maďarska a v roku 2020 expandovalo aj do Chorvátska. Na všetkých týchto trhoch aktuálne registruje desiatky tisíc používateľov denne. Do súčasného globálneho segmentu vyhľadávačov interiérového vybavenia patrí napríklad americký Houzz.

## Marketing a ocenenie
V roku 2017 sa portál FAVI dostal medzi 10 finalistov v kategórii internetové obchodovanie v súťaži Krištáľová Lupa 2017.

## Referencie

Kategória:České webové stránky
Kategória:Vzniklo v 2015
Center for Humane Technology

**Center for Humane Technology** (doslova ) je americká nezisková organizácia, ktorá sa sústredí na využívanie technológií s humánnymi záujmami ľudstva. Zámer organizácie je aby nadobúdanie pozornosti ľudí technologickými spoločnosťami nebolo zneužívané na viaceré účely, ale aby technológie podporovali a zlepšovali náš život, vzťahy, demokraciu a digitálny priestor. Organizácia sa snaží pomenovať nebezpečenstvá, ktorým spoločnosť na celom svete čelí, aby sa zvládali celosvetové výzvy akými sú pandémia, spoločenská diferenciácia a klimatické zmeny.

## Začiatky
Myšlienka založiť organizáciu pochádza od Tristana Harrisa, bývalého zamestnanca spoločnosti Google pracujúceho na pozícií etický dizajn (), ktorý si v roku 2013 uvedomil aké výrazne negatívne dopady má získavanie pozornosti používateľov na ktorých sú vybudované obchodné modely. Je autor prezentácie *A Call to Minimize Distraction & Respect Users' Attention* (), ktorá na 141 snímkach naznačuje, že spoločnosti Google, Apple a Facebook „majú cítiť obrovskú zodpovednosť“ aby ľudstvo nestrávilo celé dni sledovaním svojich smartfónov. Videli ju tisíce zamestnancov spoločnosti Google.

Tristan Harris pokračoval v propagácií a prezentácií svojich zistení na dvoch konferenciách TED talks čo vyústilo do založenia hnutia *Time Well Spent* () a vzbudilo záujem ľudí.

V roku 2016 sa skutočnosti, na ktoré Tristan Harris a ďalší upozorňovali stali predmetom verejného diskurzu v súvislosti s podozrením zo zásahu východného štátu do prezidentských volieb v Spojených štátoch. Na základe týchto udalostí bola v roku 2018 založená nezisková organizácia Center for Humane Technology. Počas nasledujúceho obdobia sa témy, ktorými sa organizácia zaoberá stali stále viac medializovanými.

## Aktivity
Center for Humane Technology zvyšuje povedomie a snaží sa o zmenu v digitálnom prostredí prostredníctvom prezentácií určených pre vedúce osobnosti vo svetovom dianí, verejným svedectvom pre politických predstaviteľov a hlavy štátov a masovými mediálnymi kampaňami. Mobilizujú a spolupracujú s technológmi a vedúcimi osobnosťami v technologickej oblasti, ktorých pozývajú na stretnutia za zatvorenými aj otvorenými dverami. Snažia sa spojiť technológiu, humánnosť a systémovú transformáciu.

## Zámer
Zámer organizácie je posunúť myslenie, ktoré tvorí technologické systémy a využiť tento proces na podporu podobných rozhodujúcich zmien vo veľkých ekonomikách a sociálnych systémoch.

## Tím organizácie
* Tristan Harris - spoluzakladateľ a prezident
* Aza Raskin - spoluzakladateľ a programový poradca
* Randima Fernando - spoluzakladateľ a 
* Rebecca Lendl - 
* Brooke Clinton - 
* Abby Hall - 
* David Jay - 

## Referencie

## Externé odkazy
* Oficiálna stránka organizácie 

Kategória:Neziskové organizácie
Kategória:Organizácie v USA
Kategória:Interakcia človeka s počítačom
Štátny znak Cypru

[náhľad|Súčasný štátny znak [Cyprus|Cypru]]
[náhľad|Súčasný štátny znak [Severocyperská turecká republika|Severného Cypru]]
**Štátny znak [[Cyprus|Cypru]]** bol prijatý 16. augusta 1960.

## Opis
Pozadie štátneho znaku je biele. Uprostred sa nachádza štít medenej farby, totižto meď súvisí s cyperskými dejinami. V znaku sa nachádza biela holubica, ktorá spolu s prekríženými zelenými vetvičkami znázorňujú mier. V štíte sa nachádza nápis roku 1960, teda rok nezávislosti Cypru.

## Dejiny znaku
Štátny znak bol prijatý 16. augusta 1960. V roku 2006 bol štátny znak poupravený.

## [[Severocyperská turecká republika|Severný Cyprus]]
Štátny znak Severného Cypru sa pomerne podobá na cyperský, akurát že sa v ňom nachádza polmesiac s hviezdou, ktoré znázorňujú tureckú kontrolu nad územím. Prvý štátny znak bol prijatý v roku 1983, no roku 2007 bol mierne poupravený.

## Galéria

Súbor:Coat of arms of Cyprus (old).svg|Štátny znak Cypru medzi rokmi 1960 až 2006
Súbor:Coat of arms of the Turkish Republic of Northern Cyprus (1983-2007).svg|Štátny znak Severného Cypru medzi rokmi 1983 až 2007


## Referencie

Kategória:Cyprus (štát)
Cyprus
Alex Borsteinová

**Alex Borsteinová** (* 15. február 1971, Highland Park, Illinois, USA) je americká herečka. Preslávila sa hlavne vďaka dabingu postavy Lois Griffin v animovanom seriáli *[[Griffinovci]]*, na ktorom spolupracuje už od roku 1999.

## Životopis
Jej otec pochádza z Atlanty v Georgii a jej babka prežila holokaust a vyrástla v Budapešti, v Maďarsku. Borsteinová má dvoch starších bratov a je židovka.

Vyštudovala Štátnu univerzitu v San Franciscu, kde študovala rétoriku.

## Kariéra
Borsteinová trénovala improvizáciu v ACME Comedy Theatre, kde sa stretla so svojím spisovateľským partnerom a budúcim manželom Jacksonom Douglasom. Krátko potom, ako začali spolupracovať na animovanom seriáli *Casper a Pinky a Brain*.

V roku 1997 sa pripojila k natáčaniu *MADtv*. V roku 1999 sa stretla so Sethom MacFarlaneom, ktorý ju obsadil ako dabingovú herečku do animovaného seriálu *[[Griffinovci]]*, kde prepožičala svoj hlas, Lois Griffin.

V roku 2000 bola obsadená do role Sookie St. James v seriály *[[Ženy z rodu Gilmorovcov]]*. V úvodnej časti stvárnila Sookie, ale jej zmluva s *MADtv* jej zabránila pokračovať v úlohe, ktorú neskôr získala Melissa McCarthyová.

Účinkovala v niekoľkých komediálnych filmoch ako *Killers* (2010), *Dinner for Schmucks* (2010), *Ted* (2012), *ParaNorman* (2012), *A Million Ways to Die in the West* (2014) alebo *The Angry Birds Movie* (2016).

V roku 2017 začala hrať rolu Susie Myerson v historickom komediálnom seriáli *The Marvelous Mrs. Maisel*, za ktorú získala pozitívne ohlasy kritikov a získala dve ceny Primetime Emmy za najlepšiu herečku vo vedľajšej úlohe v komediálnom seriáli.

## Osobný život
Borsteinová sa zosobášila s Jacksonom Douglasom v roku 1999. Douglas podal žiadosť o rozvod v októbri 2014, oficiálne rozvedení sú od roku 2017. S Douglasom majú syna narodeného v septembri 2008 a dcéru narodenú v októbri 2012.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Televízni scenáristi USA
Kategória:Filmové herečky židovského pôvodu
Kategória:Televízne herečky židovského pôvodu
Kategória:Komici USA
Kategória:Držitelia ceny Emmy
Kategória:Osobnosti z Illinoisu
Budova Okresného súdu (Pezinok)

**Budova Okresného súdu** je stavba na ulici M. R. Štefánika číslo 40 v Pezinku, ktorá bola postavená v roku 1997 na mieste bastiónu v severnom úseku mestského opevnenia. Od začiatku v nej sídli Okresný súd v Pezinku, ktorý bol v roku 2005 zrušený a v roku 2007 obnovený. Počas rokov 2005 až 2007 tu sídlila Justičná akadémia, ktorá v súčasnosti sídli v areáli bývalých kasární na Suvorovovej ulici číslo 5.

## Referencie

Kategória:Stavby v Pezinku
Kategória:Súdy na Slovensku
Sortes sanctorum

***Sortes sanctorum*** bol stredoveký latinský termín, ktorý podľa názorov niekdajších bádateľov označoval druh veštenia používaného kresťanmi. Tento význam je dnes spochybňovaný a podľa teórie W. E. Klingshirna označuje konkrétny spis. 

Pôvodne mal podľa odborných názorov výraz označovať (najmä) veštenie s pomocou Svätého písma. Veštbou bola prvá stať resp. verš v náhodne otvorenej knihe (tzv. ***sortes biblicae*** alebo ***sortes evangelicae***). Išlo o kresťanské prispôsobenie pohanskej vešteckej praxe *[[Sortes homericae|homericae]]* (veštenie z diel Homéra), *[[Sortes virgilianae|virgilianae]]* (veštenie z diel Vergília) a *[[Sortes prenestinae|prenestinae]]*. Hoci cirkevní otcovia veštenie neschvaľovali, raná cirkev bola voči týmto praktikám pomerne tolerantná. Problémom veštenie nebolo najmä ak sa používalo v kontexte bez pastoračného alebo teologického poškodenia. Keďže úplné rukopisy Biblie boli v stredoveku menej obvyklé, najčastejšie sa k vešteniu používali Kniha Žalmov, prorocké knihy a evanjeliá.

Veľký západný teológ svätý Augustín túto prax neschvaľoval, avšak uznal, že aj on načúvaním hlasu otvoril List Rimanom, čo viedlo k jeho obráteniu (*Confessiones* 8,12). Istú podobnú skúsenosť zaznamenal aj Tomáš z Celana v životoch Františka z Assisi. Známy je aj prípad z Byzantskej ríše, kde cisár Herakleios na ťažení proti Peržanom použil veštenie na to, aby zistil, kde bude vhodné s vojskom prezimovať. Praktika bola bežne používaná aj v stredoveku a pokračuje dodnes.

Prvýkrát sa termín spomínal na galskom cirkevnom koncile v piatom storočí a následne sa opakoval počas celého latinského stredoveku. Predmet daného termínu bol viackrát odsúdený (napr. *Decretum Gelasianum* a viaceré synody). Podľa teórie Williama E. Klingshirna však nešlo o synonymum vyššie spomínaného veštenia (t.j. *sortes biblicae*), ako tvrdili novovekí a moderní učenci (od čias Charla Du Cange), ale malo ísť o konkrétny text *Liber qui appellatur Sortes apostolorum* nazývaný pred 13. storočím *Sortes sanctorum*. Následkom správnosti tejto hypotézy by zanikli dôkazy o tom, že raná cirkev odsúdila veštenie typu *sortes biblicae*.

## Referencie

Kategória:Biblia
Kategória:Veštenie
Kategória:Latinské výrazy
Laskarovci

**Laskarovci** bol byzantský aristokratický rod vystupujúci v dejinách od 11. storočia. Mali neurodzené korene. Názov rodu najpravdepodobnejše pochádza z perzského slova označujúceho bojovníka (*laškarí*). V rokoch 1208 až 1258 vládli Nikajskému cisárstvu, krátko pred obnovením Byzantskej ríše ich pri moci vystriedali Palaiologovci. V 14.15. storočí ich vplyv zoslabol avšak stále si udržali významné postavenie a vlastníctvo početných majetkov.

**Nikajskí cisári z rodu Laskarovcov**
* Teodor I. (12041222)
* Ján III. Dukas Vatatzes (12221254; prostredníctvom sobáša)
* Teodor II. (12541258)
* Ján IV. (12581261)

## Poznámky

## Referencie


Kategória:Byzantské cisárske dynastie
Kategória:Šľachtické rody v Byzantskej ríši
Detský fond Slovenskej republiky

**Detský fond Slovenskej republiky** (skrátene DF SR) je občianske združenie (OZ) - nezisková organizácia (NO) s pôsobnosťou na území celej Slovenskej republiky. Vzniklo 22. mája 1990.

## Hlavné ciele DF SR
* Ochrana ľudských práva dieťaťa.
* Pomoc pri vytváraní ideových, koncepčných a materiálnych podmienok zdravotnej, sociálnej, výchovnej a psychologickej starostlivosti o deti a mládež na Slovensku.
* Poukazovanie na skupiny, ktoré si často samé nevedia pomôcť a potrebujú naše partnerstvo.
* Spolupráca s odbornou verejnosťou, prispievanie k zlepšovaniu kvality jej práce s deťmi.
* Presadzovanie rovnosti práv všetkých bez zreteľa na vek, pohlavie, fyzický a duševný stav, vychádzajúc z Dohovoru o právach dieťaťa.

## Štatutárny orgán
* Riaditeľ: Ing. Svetlana Poláková, MBA
* Štatutárny zástupca: PhDr. Nadežda Feketeová

## Hlavné projekty DF SR
* Konto bariéry
* Mixklub - nízkoprahové centrum
* Zdravé vzťahy

### Konto bariéry
Projekt verejnej zbierky Konto Bariéry nepretržite od roku 1993 pomáha deťom a mladým ľuďom so zdravotným znevýhodnením predovšetkým zo sociálne slabých rodín finančným príspevkom na kúpu kompenzačnej pomôcky. Prispieva tam, kde neprispieva štát, ani zdravotná poisťovňa, alebo prispievajú len čiastočne.

## Referencie

## Externé odkazy
* 
* Oficiálna stránka ''Detského fondu Slovenskej republiky''

Kategória:Občianske združenia na Slovensku
Kategória:Organizácie založené v 1990
Kategória:Neziskové organizácie
Pamätník Sovietskej armády (Burgas)

**Pamätník Sovietskej armády** (), známy aj pod neoficiálnym lokálnym názvom **Pamätník „Aľoša“** () je stavba pamätníku venovaného pamiatke Červenej armády nachádzajúca sa v meste Burgas v juhovýchodnom Bulharsku.

## Poloha
Pamätník sa nachádza na centrálnom mestskom námestí „Trojkata“ v Burgase.

## Charakteristika
Výstavba pamätníku prebiehala v rokoch 1952 – 1953. Autormi sú architekt Minko Minkov a dvaja sochári Vasil Radoslavov a Aneta Atanasova. Celková výška pamätníku dosahuje 18 metrov. Socha na vrchole podstavca predstavuje postavu sovietskeho vojaka s ľavou rukou zdvihnutou k oblohe. V spodnej časti pamätníku sa nachádzajú bronzové reliéfy zobrazujúce zvítavanie sa obyvateľov Burgasu s vojakmi Červenej armády po ich vstupe do mesta, ako aj výjavy z bojov Druhej svetovej vojny.

## Zaujímavosti
* Lokálny názov pamätníku – „Aľoša“ – je totožný s lokálnym názvom plovdivského pamätníku venovaného pamiatke Červenej armády.
*Ako aj pri iných bulharských pamätníkoch postavených v období socializmu sa aj u pamätníku Sovietskej armády v Burgase objavili po roku 1989 hlasy, ktoré volali po jeho odstránení, alebo premiestnení. Nakoniec však bolo ustanovené, že sa stavba počas doby svojej existencie stala nedeliteľnou súčasťou mesta a pamätník ostal na svojom mieste.
 
## Galéria

Burgas-2019-07-PametnikSavetskaArmija02.jpg|Detailný pohľad na sochu vojaka vo vrchnej časti pamätníku
Statue in Burgas.jpg|Celkový pohľad na námestie „Trojkata“ s pamätníkom
BurgasMonumentArmeeRouge.jpg|Detailný pohľad na reliéf v spodnej časti pamätníku
Flowers at the Alyosha Monument, Burgas.jpg|Detailný pohľad na reliéf v spodnej časti pamätníku


## Referencie

## Iné projekty

Kategória:Stavby v Burgase
Kategória:Pamätníky v Bulharsku
Kategória:Pamätníky druhej svetovej vojny
Kategória:Architektúra z 1953
Milan Allé

***Milan Allé*** je štvrtý štúdiový album dánskej rockovej skupiny Magtens Korridorer. Vyšiel 28. septembra 2009 a bol nahraný v Tambourine Studios v Malmö vo Švédsku. Produkoval ho Per Sunding. Wili Jønsson z Gasolin sa predstavil v zbore.

## Zoznam skladieb
# „Noget Om Helte“
# „Milan Allé“
# „Blå Løgne“
# „Engle“
# „En Kold Triumf“
# „Samvittighed“
# „En Sidste Chance Til“
# „Klar Besked“
# „Sidste Omgang“
# „Lyset Over Nørrebro“

## Zdroj

Kategória:Hudobné albumy z 2009
Kategória:Albumy skupiny Magtens Korridorer
Milan Odran

PhDr. **Milan Odran**, CSc. (* 4. február 1937, Rykynčice) je slovenský slavista, orientalista, pedagóg, básnik, spisovateľ, lingvista, žurnalista, dramaturg, tlmočník a prekladateľ. Ovláda približne 30 jazykov.

## Život
Narodil sa v roku 1937 v dedinke Rykynčice v okrese Krupina a po ukončení gymnázia v Šahách pokračoval na Karlovej univerzite v Prahe, kde študoval kórejčinu a ruštinu. Na univerzite v Sofii študoval balkanistiku, pokračoval štúdiom v Moskve a Baku. Kandidátom filologických vied z oblasti turko-tatárskych jazykov sa stal v roku 1969, keď obhájil kandidátsku prácu na tému „Jazykové kontakty medzi Slovanmi a Turkotatármi“. Postupne pôsobil aj ako pedagóg, prekladateľ, tlmočník a dramaturg. V súčasnosti žije v Bernolákove.

## Tvorba
Napísal učebné texty bulharského jazyka a zostavil slovensko-bulharský slovník. Okrem toho preložil viacero kníh pre deti a napísal niekoľko rozhlasových hier.

;Básnické zbierky
* Piesne o láske (2006)
* Listy vetrom rozviate (2009)
* Slnko v nervóznom svete (2011)

;Rozhlasové hry pre deti
* Čarodejná truhlička (1967)
* Synovia vlčice (1969)
* Naran Arsian-Chan (1972)

;Preklady 
* Padišachova dcéra
* O vďačnej líške
* Kocúrik zlatá labka
* Zbojník Indže Memed
* Krutá láska
* Variant č. 1
* Dobrodružstvo daždivej jesene, a i.

## Referencie

## Externé odkazy
* Článok na Sme.sk

Kategória:Slovenskí spisovatelia
Kategória:Slovenskí prekladatelia
Kategória:Slovenskí vysokoškolskí pedagógovia
Kategória:Slovenskí slavisti
Kategória:Polygloti
Kategória:Absolventi Karlovej univerzity
Kategória:Osobnosti z Rykynčíc
Pamätník Sovietskej armády

**Pamätník Sovietskej armády** môže byť:

v Bulharsku:
*Pamätník Sovietskej armády (Burgas)
*Pamätník Sovietskej armády (Plovdiv)

## Pozri aj
* Pamätník vojakov Sovietskej armády, Košice, Slovensko
Zoznam britských panovníkov podľa dĺžky života

Toto je **zoznam britských panovníkov podľa dĺžky života** od Únie Korún Anglicka, Škótska a Írska v roku 1603. Pre zachovanie konzistencie tabuľky sú dátumy narodenia a úmrtia pre každého panovníka uvedené v novom štýle. Uvádzajú sa dve miery dĺžky života - to umožňuje zohľadniť rozdielny počet priestupných dní, ktoré sa vyskytnú v živote každého panovníka. Prvý stĺpec predstavuje počet dní medzi dátumom narodenia a dátumom úmrtia, s povolením prestupných dní; druhý stĺpec rozdeľuje toto číslo na roky a dni, pričom rokmi sa rozumie počet celých rokov, ktoré panovník žil, a potom dni po jeho posledných narodeninách. Alžbeta II. (kráľovná od 6. februára 1952), je najdlhšie žijúcim britským panovníkom.

 *K 2. máju 2021.*

† Zatiaľ čo kráľovná Viktória žila formátom rokov a dní iba o 4 dni viac ako Juraj III., v skutočnosti žila o päť dní viac, pretože počas života Viktórie bolo 20 prestupných dní a počas života Juraja III. iba 19 prestupných dní.

Ak by Charles, princ z Walesu, nastúpil na trón, okamžite by sa zaradil na 6. miesto s vekom 72 rokov a 169 dní. Ak by jeho syn William, vojvoda z Cambridge, mal nastúpiť na trón kedykoľvek pred septembrom 2030, zaradil by sa medzi Karola I. a Máriu II.

## Pozri aj

* Zoznam rekordov britskej monarchie
* Zoznam britských panovníkov podľa dĺžky vlády

Kategória:Vládcovia Spojeného kráľovstva
Kategória:Britské zoznamy
Rue de Presbourg

**Rue de Presbourg** je ulica v Paríži, ktorá sa nachádza v blízkosti námestia Place Charles-de-Gaulle.
alt=Rue de Presbourg, pohľad z ulice Avenue Kleber|náhľad|Rue de Presbourg, pohľad z ulice Avenue Kleber
Meno ulice odkazuje na Bratislavský mier z roku 1805 po bitke pri Slavkove. Týmto mierom napoleonske Francúzsko získalo viaceré územia na úkor porazenej habsburskej rakúskej monarchie. Názov používa archaické francúzske označenie Bratislavy ako Presbourg ale na tabuľkách je napísané, že to je bývalé meno Bratislavy, hlavného mesta Slovenskej republiky.

Ulica vznikla v roku 1854 ako *Rue Circulaire* a svoje aktuálne meno má od roku 1864.

Spoločne s Rue de Tilsit vytvárajú kruh okolo námestia Place Charles-de-Gaulle, v ktorého strede sa nachádza Arc de Triomphe (Napoleonsky víťazny oblúk). V okolí tohto námestia je viacero ulíc, ktoré odkazujú na historické udalosti a osoby z čias napoleonskych vojen (Avenue de la Grande Armée, Avenue d'Iena, Avenue de Wagram, Avenue Mac-Mahon, Avenue de Friedland, Avenue Kléber). Ulica prechádza 8. a 16. parížským obvodom.

## Zdroj

Presbourg
Presbourg
Kategória:Pomenovania podľa Bratislavy
TV Žiar

**TV Žiar** je regionálna, mestská (lokálna) televízia, ktorá vysiela zo Žiaru nad Hronom od roku 1997. Spravodajstvo a informácie z regiónu šíri prostredníctvom káblových rozvodov, cez satelit ale aj cez internet.

Webstránka TV Žiar obsahuje reportáže televízie ATV, zaujímavosti z diania v meste a v regióne, športové výsledky, rozhovory, oznamy aj pozvánky. Táto forma šírenia informácií ponúka navyše divákom priestor na ich aktivitu formou komentárov a zdieľania informácií v komunitách. Držiteľom licencie: T/91 na programovú službu ATV s platnosťou od 5. 12. 1997 do 6. 12. 2021 je firma SEWARE multimedia, v.o.s.

## Referencie

## Externé odkazy
* Web stránka TV Žiar - https://www.tvziar.tv/
* Youtube kanál TV Ziar

Kategória:Kultúra v Žiari nad Hronom
Žiar
Altán (stavba)

[náhľad|Hudobný altánok v Mestskom parku v [Košice|Košiciach.]]
**Altán** (iné názvy: **altánok**, **záhradná besiedka**; zastarano: **letník**; zriedkavo aj: '''filagória'''; , ) je malá otvorená alebo zasklená stavba so strechou, chrániaca pred dažďom a slnkom, rôzneho tvaru pôdorysu s jedným vstupným otvorom. Altán býva umiestnený v záhrade, lese, parku a na kopci určený pre oddych, rekreáciu a užívaniu čerstvého vzduchu alebo vyhliadky. Býva vybavený nábytkom a niekedy aj osvetlením. Podľa materiálu môže byť murovaný, drevený a kovový. V 18. a 19. storočí dochádza k expanzívnej parkovej architektúre v prírodno-krajinárskych parkoch. Budujú sa podľa anglických vzorov v mestských a zámockých parkoch napríklad kaštieľ v Hlohovci a Betliari. V zámockých parkoch alebo kúpeľných domoch sa zriaďujú altány ako kryté terasy, ktoré slúžia ako kryté pódium pre vystúpenia rôznych hudobných skupín.

## Galéria

Súbor:Altánok - mestský park - Lučenec.jpg|Altánok v mestskom parku v Lučenci
Súbor:Altánok - panoramio.jpg|Drevený altánok v Rožnove pod Radhoštěm
Súbor:Slovakia Bratislava 947.jpg|Gotická veža z františkánskeho kostola v Sade Janka Kráľa Bratislava. Ide o jedinečný záhradný altánok, ktorý bol pôvodne vežou františkánskeho kostola.
Súbor:Slovakia Sariska highlands 28.jpg|Murovaný altánok v miestnej časti Cemjata Prešov
Súbor:Altánok-Hričovský vodný kanál - panoramio.jpg|Drevený altánok pri Hričovskom vodnom kanáli


## Referencie

## Literatúra
* 

## Pozri aj
* drobná záhradná stavba
* terasa (architektúra)

## Iné projekty

## Externé odkazy
* Parky a záhrady Slovenska
* Hudobný altánok v Mestskom parku

Kategória:Záhradné stavby
Zoznam miest v Namíbii

náhľad|Mapa Namíbie
**Zoznam miest v [[Namíbia|Namíbii]]** podľa počtu obyvateľov.

## Externé odkazy
* City Population - počty obyvateľov namibíjských miest v histórii

## Zdroj

Kategória:Mestá v Namíbii
Namíbia
Mošník (vrch v Slanských vrchoch)

**Mošník** () je vrch v strednej časti Slanských vrchov. Nachádza sa v rovnomennom podcelku, približne  juhozápadne od Vranova nad Topľou. Lokalitou prechádza Medzinárodná diaľková turistická trasa E3.

## Poloha
Nachádza sa v strednej časti pohoria, v centrálnej časti geomorfologického podcelku Mošník. Vrch leží na hranici Košického a Prešovského kraja, rozhraní okresov Košice-okolie, Trebišov a Vranov nad Topľou a zasahuje na katastrálne územia obcí Vyšná Kamenica, Dargov a Banské. Približne  severne leží Herlianske sedlo ().

## Opis
Najvyšší vrch podcelku Mošník leží v hlavnom hrebeni pohoria a pokrýva ho zmiešaný les. Rozsiahly masív má pretiahnutú vrcholovú plošinu v severo-južnom smere, na ktorej je vybudovaná telekomunikačná veža s výškou 46,86 m, slúžiaca na účely leteckej navigácie. Vrcholová časť je prístupná lesnou cestou, odbočujúcou z cesty II/576 v Herlianskom sedle, nachádzajúcom sa severným smerom. Južný okraj masívu vymedzuje sedlo Mošník. Susednými dominantnými vrchmi sú na juhu ležiace Lazy (), na východe Strechový vrch () a severne ležiaca Črchlina (). Východné svahy odvodňuje riečka Olšava do Tople, západne situované časti Mošníka odvádzajú vodu Svinickým potokom rieke Oľšava. 

### Výhľady
Zalesnený vrchol sťažuje výhľad, no z vhodných lokalít poskytuje ďaleký rozhľad. Vďaka značnej nadmorskej výške sú viditeľné mnohé vrchy pohoria a široké nížinaté okolie. Z pohorí sa pri vhodných podmienkach na horizonte objavujú Zemplínske vrchy, Vihorlatské vrchy, Čergov, Branisko, Vysoké a východná časť Nízkych Tatier, Čierna hora a Volovské vrchy.

## Prístup
* po  červenej značke:
** zo severu z Herlianskeho sedla (cesta II/576)
** z južného smeru zo sedla Mošník v hlavnom hrebeni 
* po  žltej značke z Dargova cez *Spálenú stráň*
* po  modrej značke z Vyšnej Kamenice cez sedlo Mošník

## Referencie

## Pozri aj
* Slanské vrchy
* Zoznam vrcholov v Slanských vrchoch
* Mošník (geomorfologický podcelok)

## Externé odkazy
* Poloha na turistickej mape

Kategória:Vrchy v Slanských vrchoch
Kategória:Vrchy v okrese Vranov nad Topľou
Kategória:Vrchy v okrese Košice-okolie
Photographic Society of America

**Photographic Society of America** (PSA) je celosvetovo pôsobiaca nezisková fotografická organizácia založená v roku 1934. V súčasnosti má členov vo viac ako 80-tich krajinách sveta. Jej poslaním je podporovať umenie a vedu fotografie ako prostriedku kultúrnej výmeny.

## Činnosť organizácie
K aktivitám organizácie patrí organizovanie kurzov, študijných skupín, vydávanie mesačníka (PSA Journal), organizovanie výročnej konferencie, patronácia medzinárodných salónnych fotografických súťaží a oceňovanie fotografických úspechov či výkonov prostredníctvom tzv. *Star Ratingu* a tiež fotografických titulov organizácie. Na dosiahnutie najnižšieho titulu na báze súťaží, a to QPSA (Qualified), je potrebné získať minimálne tri hviezdy v *Star Ratingu* organizácie s predpísaným počtom fotografií a salónnych prijatí. Pre fotografov, ktorí nemajú záujem o súťaže, je vytvorená možnosť získania ocenení v podobe fotografických titulov za kvalitné súbory fotografií - portfóliá. Organizácia oceňuje jednotlivcov aj servisnými titulmi za organizačnú, lektorskú, publikačnú, prípadne porotcovskú činnosť.

## Z histórie organizácie
Vznik organizácie bol spojený s jej predchodcom, a to s organizáciou Združených fotografických klubov Ameriky (*Associated Camera Clubs of America - ACCA*), založenou v roku 1919, ktorá prijatím rezolúcie v roku 1934 zmenila svoj názov na *Photographic Society of America (PSA)* a rozhodla tiež o prijímaní fotografov ako jednotlivých členov. Jeden z prvých salónov organizácia uskutočnila na Svetovej výstave v New Yorku v roku 1940. O pár rokov neskôr, v roku 1946, bolo schválených už 63 salónov a jednotlivé divízie organizácie boli prvé, ktoré v rámci *Star ratingu* oceňovali úspechy fotografov na salónoch. Koncom 40-tych rokov znamenal najvyššie ocenenie zo strany organizácie titul „Honorary Fellowship“ (Hon. FPSA). Medzi prvými ocenenými týmto titulom bol fotograf William Henry Jackson, ktorý ako prvý fotograficky zdokumentoval Yellowstonský národný park, Dr. Kenneth Mees, vedec a riaditeľ laboratórií Kodak, tiež Dr. Max Thorek, prvý prezident PSA, či mnoho výnimočných fotografov ako Adolph „Papa“ Fassbender, Fred Archer, A. Aubrey Bodine, Edward Steichen, Alfred Stieglitz a ďalší. Medzi najznámejšími členmi organizácie nájdeme aj fotografov ako Ansel Easton Adams, Ivan Dmitri a Yousuf Karsh. Členom PSA bol dokonca aj Theodore Roosevelt, Jr.

## Ocenení na Slovensku
Prvým fotografom zo Slovenska, ktorému sa podarilo získať významné ocenenie organizácie, a to titul QPSA je fotograf Ladislav Pollák.

## Referencie

## Externé odkazy
* Oficiálne stránky Photographic Society of America
* História a známe osobnosti Photographic Society of America
* The International Photography Hall of Fame (IPHF) - Adolf Fassbender 

Kategória:Fotografické organizácie
Kategória:Neziskové organizácie
Kategória:Organizácie v USA
Kategória:Organizácie založené v 1934
Salvator (minerálny prameň)

**Salvator** je prameň minerálnej vody v okrese Prešov na Slovensku. Nachádza sa medzi obcami Šindliar a Lipovce. Z tohto prameňa sa čerpá voda do fliaš (minerálka Salvator).

## Poloha prameňa
Salvator je najznámejší zo 16 zdokumentovaných prameňov v katastri obce Lipovce. Nachádza sa v nadmorskej výške  a vedie k nemu žlto značená turistická značka, ktorá slúži zároveň ako cyklotrasa. V súčasnosti prameň využíva plnička, ktorá vodu plní do fliaš a predáva ako minerálnu vodu.

## Zloženie
Prameň Salvator produkuje studenú, slabo kyslú, hypotonickú vodu. Chemickým zložením je to vysoko mineralizovaná, hydrogen-uhličitanovo-vápenato-horečnato-sodná kyselka. Minerálna voda má najvyšší obsah horčíka zo všetkých slovenských minerálnych vôd.

## História
Salvatorský prameň bol známy oddávna, no s jeho väčším využívaním začal až začiatkom 19. storočia gróf Szakmáry, ktorý tunajšiu vodu plnil do fliaš a začal ju predávať. V roku 1880 v lokalite vytýčila uhorská vláda ochranné pásmo prameňa. Po druhej svetovej vojne bol rozšírený závod na balenie vody. Značka sa vďaka chuti a kvalite minerálnej vody stala vyhľadávanou a populárnou a tento kredit si uchováva dodnes. Viacero druhov, vrátane ochutených, ponúka pre slovenský i zahraničný trh.
Prameň Salvator je bývalým židovským majetkom. Arizovaný bol fašistickým Slovenským štátom v roku 1942.

## Referencie

## Iné projekty

## Externé odkazy
* Stránka spoločnosti Minerálne vody

Kategória:Slovenské minerálne vody
Kategória:Geografia okresu Prešov
Kategória:Lipovce
Kategória:Minerálne pramene na Slovensku
Zoznam britských panovníkov podľa dĺžky vlády

[náhľad|[Alžbeta II., najdlhšie vládnuca panovníčka, vládla od 6. februára 1952 do 8. septembra 2022]]
Nasleduje **zoznam britských panovníkov podľa dĺžky vlády** v érach: Spojené kráľovstvo Veľkej Británie a Severného Írska (1927 - súčasnosť), Spojeného kráľovstva Veľkej Británie a Írska (1801 - 1927), Veľkej Británie (1707 - 1801), Anglické kráľovstvo (871 - 1707), Škótske kráľovstvo (878 - 1707), Írske kráľovstvo (1542 - 1800) a Waleské kniežatstvo (1216 - 1542).

Kráľovná Alžbeta II. sa stala najdlhšie vládnucim britským panovníkom 9. septembra 2015, keď prekonala vládu svojej pra-prababičky Viktórie. 6. februára 2017 sa stala prvou britskou panovníčkou, ktorá oslávila zafírové jubileum, pri ktorom sa oslavuje 65 rokov na tróne. K februáru 2021 kraľuje 69 rokov.

## Celkovo
Toto je desať najdlhšie vládnucich panovníkov na Britských ostrovoch, o ktorých existujú spoľahlivé zaznamenané dôkazy.

### Alžbeta II.: najdlhšie vládnuci panovník
9. septembra 2015 (vo veku 89 rokov a 141 dní) sa Alžbeta II. stala najdlhšie vládnucim britských panovníkom a najdlhšie vládnucou ženskou panovníčkou v histórii. 13. októbra 2016 (vo veku 90 rokov a 175 dní) sa stala najdlhšie vládnucim súčasným panovníkom na svete (a najdlhšie súčasnou slúžiacou hlavou štátu na svete), po smrti Phúmiphona Adunjadéta, kráľa Thajska.
6. februára 2022 (vo veku 95 rokov a 291 dní) oslávila platinové jubileum, výročie 70 rokov na tróne. 27. mája 2024 (vo veku 98 rokov a 36 dní) by sa stala najdlhšie vládnucim panovníkom suverénneho štátu v histórii, prekonala by francúzskeho kráľa Ľudovíta XIV., ktorý vládol 72 rokov a 110 dní.

## Jednotná monarchia

### Spojené kráľovstvo
1. januára 1801 sa kráľovstvo Veľkej Británie spojilo s Írskym kráľovstvom a stalo sa Spojeným kráľovstvom Veľkej Británie a Írska. Spojeným kráľovstvom Veľkej Británie a Severného Írska sa stalo parlamentným aktom v roku 1927 po vytvorení írskeho slobodného štátu v roku 1922.

### Veľká Británia
Dňa 1. mája 1707 sa na základe Zákonov o únii (1707) Anglické kráľovstvo spojilo so Škótskym kráľovstvom ako Kráľovstvo Veľkej Británie.

## Kráľovstvá

### Anglicko

Zahŕňa anglických panovníkov od zvolenia Alfréda Veľkého ako kráľa Wessexu v roku 871 po Annu (Stuartovská dynastia) a Zákonov o únii z dňa 1. mája 1707, kedy sa koruna stala súčasťou Kráľovstva Veľkej Británie.

## Referencie

Kategória:Vládcovia Spojeného kráľovstva
Kategória:Britské zoznamy
News and Media Holding

**News and Media Holding** je slovenská mediálna vydavateľská spoločnosť ovládaná Pentou, ktorá vydáva mnohé printové a online tituly, medzi ktoré patria tzv. „lifestylové“, spoločenské, odborné, ekonomické, detské a hobby. News and Media Holding vlastnil v roku 2023 približne 20 tlačených a 30 internetových médií a je tak väčší aj čo sa týka obratu, aj počtu zamestnancov ako multimediálne vydavateľstvo Ringier Slovakia Media s.r.o., ktoré Penta resp. News and media kúpilo v októbri 2023.

## Pôvodné tituly
Penta je od roku 2014 finančným partnerom vo vydavateľstvách 7 Plus, Trend Holding a Centrum Holding. O rok neskôr sa tieto vydavateľstvá zlúčili do News and Media Holdingu.
* Plus 7 Dní
* denník Plus 1 Deň
* ekonomický týždenník Trend

## História a majitelia ďalších titulov
Slovenská pobočka nemecko-švajčiarskeho vydavateľstva Ringier Axel Springer SK sa v júli 2018 rozdelila na tri nástupnícke skupiny: Ringier Axel Springer SK, Nový Čas, FPD Media a Život Publishing. Tlačené vydanie Nový Čas a nedeľníka Nový Čas Nedeľa ovládla skupina FPD Media ovládanej podnikateľom Antonom Siekelom.

Život Publishing a časopisy a ich weby, ktoré predal Ringier Axel Springer a od 1. augusta 2018 už oficiálne patria pod vydavateľstvo News and Media Holding:

* Život
* Eva
* Madam Eva
* Nový Čas pre ženy
* Nový Čas Krížovky
* Život Krížovky
* Nový Čas Bývanie
* Geo
* Auto Bild

## Online
* Centrum.sk
* Pluska.sk
* Atlas.sk
* TREND.sk
* Plus7dní.sk
* Mediálne.sk
* Gazduj.sk
* Wanda.sk
* ŽENA.sk
* EMMA.sk
* Šarm.sk
* DobréJedlo.sk
* iZdravie.sk
* LepšieBývanie.sk
* iPeknéBývanie.sk
* iZáhradkár.sk
* PoľovníctvoaRybárstvo.sk
* Automix.sk
* Magazín.sk
* Referáty.sk
* Eva.sk
* Autobild.sk
* Adam.sk
* Život.sk
* Ujszo.com

## Referencie


## Externé odkazy
* domovská webstránka News and Media Holding

Kategória:Vydavateľstvá na Slovensku
Kategória:Podniky založené v 2014
Lucia Krč-Turbová

Ing. **Lucia Krč-Turbová** (* 1. jún 1989, Trenčín) je slovenská basketbalistka, hrávajúca na pozícii pivotky, a basketbalová trénerka. Je bývalou reprezentantkou Slovenska, pôsobila vo viacerých tímoch slovenskej a českej ligy, je najlepšou hráčkou v dejinách tímu Piešťanské Čajky, za ktorý v Basketbalovej extralige žien nazbierala v rokoch 20122019 1282 bodov. Od roku 2020 je hlavnou trénerkou klubu Piešťanské Čajky.

## Životopis
### Hráčske začiatky a legionárske pôsobenie
Lucia Krč-Turbová pochádza zo športovej rodiny. Jej otec bol desaťnásobný majster Československa v stolnom tenise a mama bola súčasťou širšieho kádra reprezentácie Československa v basketbale. S basketbalom začala ako prváčka na základnej škole v Starej Turej. Krč-Turbová je odchovankyňou klubu MBK Stará Turá. V slovenskej extralige pôsobila od sezóny 2004/2005. Najprv hrala za tím BO Spartak Myjava tri sezóny, od sezóny 2007/08 pôsobila štyri sezóny v tíme BK Inpek UKF Nitra, s ktorým získala v sezóne 2010/11 bronzové medaily v extralige žien aj v Slovenskom pohári. Následne odišla na jednu sezónu do Česka, kde pôsobila v tíme BK Lokomotiva Karlovy Vary. V Nitre tiež v rokoch 2009-2014 vyštudovala na Fakulte agrobiológie a potravinových zdrojov Slovenskej poľnohospodárskej univerzity inžiniersky odbor výživa ľudí.

### Piešťanské Čajky (od 2012)
Po zlúčení seniorských ženských tímov Starej Turej a Piešťan začala od roku 2012 pôsobiť v spoločnom tíme Piešťanské Čajky, kde sa vypracovala na líderku a kapitánku a pôsobila tu až do konca aktívnej kariéry. Krč-Turbová sa v troch sezónach po sebe zaradila medzi 10 najlepších hráčok extraligy v počte bodov, kedy postupne nazbierala za Čajky v sezónach 2012/13 a 2013/14 po 397 bodov a v sezóne 2014/15 331 bodov. Hráčsku kariéru bola nútená ukončiť po prvý raz v roku 2018, kedy prakticky dve posledné sezóny nehrávala kvôli problémom s achilovkou. S Čajkami získala päť strieborných a dve bronzové medaily v slovenskej extralige.

V júni 2018 sa stala asistentkou trénera Piešťanských Čajok Richarda Kucsu. Napriek ukončeniu kariéry a pôsobeniu v trénerskom stave sa ešte v roku 2019 vrátila ku hráčskej kariére a odohrala za Čajky pri zraneniach iných kľúčových hráčok viacero zápasov v sezóne 2018/19 aj 2019/20. V máji 2020 sa Krč-Turbová stala hlavnou trénerkou Čajok, klub sa s ňou dohodol na ročnej spolupráci s následnou možnou opciou.

## Referencie


Kategória:Slovenské basketbalistky
Kategória:Slovenskí basketbaloví tréneri
Kategória:Slovenské trénerky
Kategória:Absolventi Fakulty agrobiológie a potravinových zdrojov Slovenskej poľnohospodárskej univerzity v Nitre
Kategória:Osobnosti z Trenčína
Alexandra Hašková

**Alexandra Hašková** (* 1. február 1997, Bratislava) je bývalá slovenská profesionálna basketbalistka, naposledy pôsobiaca v tíme Piešťanské Čajky v slovenskej extralige a v slovenskej reprezentácii. S tímom Piešťanské Čajky je majsterkou Slovenska v sezóne 2021/22.

## Životopis
Alexandra Hašková sa narodila vo februári 1997 v Bratislave, kde absolvovala tiež strednú školu na Gymnáziu Federica Garcíu Lorcu a v roku 2020 absolvovala magisterské štúdium odboru pravdepodobnosť a štatistika na Fakulte matematiky, fyziky a informatiky Univerzity Komenského v Bratislave.

### Hráčska kariéra
Hašková začala s basketbalom v tíme MBK A. Dubčeka Bratislava. Zaň hrala v mládežníckych súťažiach v rokoch 20122014. V roku 2013 bola ako hráčka Dubčeka vyhlásená za členku All-stars tímu B MS juniorov. Následne od juniorských kategórií hrala zaŠBK Šamorín. V sezónach 2014/15 až 2017/18 tu pôsobila štyri sezóny tiež v seniorskom kádri. S klubom skončila trikrát na štvrtom mieste extraligy. V sezóne 2017/18 bola Hašková treťou najlepšou hráčkou extraligy v získaných bodoch s 291 bodmi.

V počiatočných fázach kariéry sa Hašková profilovala ako pivotka. Okolo roku 2018 sa začala transformovať na krídlo, keďže so svojou výškou 183 cm by sa v kvalitnejších ligách presadzovala v podkošovom priestore náročnejšie. Hašková sa zúčastnila Majstrovstiev Európy juniorov v roku 2016. V auguste 2018 prestúpila zo Šamorína do tímu Piešťanské Čajky.

V lete roku 2018 prestúpila do klubu Piešťanské Čajky, kde sa postupne cez štyri roky pôsobenia prepracovala do základnej zostavy. Jej najväčším úspechom je zisk majstrovského titulu v sezóne 2021/22. Okrem toho je s Čajkami tiež trojnásobnou vicemajsterkou Slovenska, víťazkou v Stredoeurópskej lige CEWL, strieborná medailistka v EWBL, či bronzová vo Federálnom pohári. Po sezóne v máji 2022 pre zdravotné problémy  s vysunutou platničkou a tiež pre naplnenie porekadla "skončiť v najlepšom" ukončila hráčsku kariéru.

## Štatistiky

## Referencie

Kategória:Osobnosti z Bratislavy
Kategória:Slovenské basketbalistky
Kategória:Absolventi Fakulty matematiky, fyziky a informatiky Univerzity Komenského v Bratislave
Lin Shayová

**Linda** „**Lin**“ **Shayová** (neprechýlene Linda „Lin“ Shaye; * 12. október 1943, Detroit, Michigan, USA) je americká divadelná, filmová a televízna herečka. Je známa svojou rozsiahlou hereckou kariérou.

## Detstvo a mladosť
Shayová vyrastala s obomi rodičmi v meste Detroit, v štáte Michigan. Má staršieho brata, ktorý pracuje ako režisér. Je židovského pôvodu, jej matka sa narodila v Rusku a rodičia z otcovej strany pochádzajú z Rumunska. Študovala herectvo na University of Michigan, než sa presťahovala do New Yorku, aby účinkovala na Broadwayi. V roku 1977 sa presťahovala do Los Angeles, kde naštartovala svoju hereckú kariéru.

## Kariéra
V roku 1978 si ju vybral Jack Nicholson do svojho pripravovaného filmu *Western Goin' South*. V roku 1984 sa objavila v menšej role vo filme Wesa Cravena, *Nočná mora v Elm Street*. V roku 1998 stvárnila jednu z vedľajších postáv v komédii *Niečo na tej Mary je*, po boku herečky Cameron Diazovej. Za svoj herecký výkon bola nominovaná na cenu Blockbuster Entertainment Awards.

Za svoj herecký výkon získala pochvalu aj za jej vedľajšiu rolu v horore *Smrť prichádza v bielom* z roku 2003.

V roku 2005 sa Shayová objavila vo filme *2001 Maniakov*, kde hrala po boku svojho hereckého kolegu Roberta Englunda. Svoju rolu si zopakovala aj v pokračovaní *2001 Maniacs: Field of Screams* z roku 2010.

V roku 2011 si zahrala rolu Elise Rainer v horore Jamesa Wana *[[Insidious (film)|Insidious]]*. Shayová dostala pozitívne recenzie a bola nominovaná na ocenenie za najlepšiu herečku vo vedľajšej úlohe v nasledovaných cenách: Fangoria Chainsaw Awards, Fright Meter Awards a Saturn Awards. V novembri 2012 spolu s jej hereckými kolegami Rose Byrne a Patrick Wilson oznámila, že sa objaví aj v druhej časti filmu, ktorá vyšla v septembri 2013. Film získal rovnaký úspech ako prvá časť. Shayová si nakoniec zahrala aj v tretej a štvrtej časti. Posledné dve časti sa viac zameriavajú na život Rainerovej, čím získala vo filme veľa priestoru.

V roku 2019 sa objavila v epizóde televízneho seriálu *Eastsiders*, za ktorú získala v roku 2020 ocenenie Daytime Emmy. Od roku 2020 účinkovala v televíznom seriáli *Penny Dreadful: Mesto anjelov*.

## Súkromný život
Shayová bola dvakrát vydatá. Jej prvý manžel Marshall Rubinoff zomrel v roku 1968. V roku 1988 sa vydala za herca Claytona Landeyho, s ktorým má jedno dieťa. Pár sa rozviedol v roku 2003.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Filmové herečky židovského pôvodu
Kategória:Televízne herečky židovského pôvodu
Kategória:Divadelné herečky židovského pôvodu
Kategória:Osobnosti USA rumunského pôvodu
Kategória:Osobnosti USA ruského pôvodu
Kategória:Osobnosti USA židovského pôvodu
Kategória:Osobnosti z Detroitu
Kostol svätej Heleny

**Kostol svätej Heleny** môže byť:

* Kostol svätej Heleny (Kvetnica)
* Kostol svätej Heleny (Trnava)

Helena
Choconsaurus

**Choconsaurus** (jašter z Villa de Chocón) bol rod vyhynutého sauropódneho dinosaura zo skupiny Titanosauria. Jediný druh je **''Choconsaurus baileywillisi**.''

## Popis
Choconsaurus meral na dĺžku okolo 17 metrov, vysoký bol okolo 6 metrov a vážil približne 15 ton. Jeho zvláštnosťou bolo, že krčné stavce sú dosť dlhé, čiže krk nebol tak flexibilný. K jeho ďalším znakom patrí:

* V krčných stavcoch nebol horný okraj tváre zadného kĺbu dobre vyvinutý. 
* V prvých stavcoch sú veľmi veľké sekundárne výbežky na oboch stranách hyposfénu.
* Stredný a zadný stavec má ďalší hrebeň umiestnený medzi zadným hrebeňom, ktorý sa tiahne od bočného výčnelku k telu stavca a sekundárny hrebeň prebiehajúci rovnobežne s hlavným hrebeňom.
* Predné stavce chvosta majú výčnelok v zadnom hyposfenickom sekundárnom kĺbe.

## Objav
 –Holotypový exemplár sa našiel vo vrstve súvrstvia Huincul v provincii Neuquén v Argentíne z konca obdobia Cenomanu (pred 97 93 mil. rokov). Je uložený v paleontologickej zbierke múzea Ernesta Bachmanna vo Villa El Chocón a pozostáva z čiastočnej kostry bez lebky. Zachovali sa stavce krku, chrbta, chvosta a časti končatín.

## Život
Tam, kde sa dnes našli pozostatky tohto dinosaura, bol veľký poloostrov na juhu Južnej Ameriky. Na jeho juho-východe boli dobré klimatické podmienky a vďaka tomu sa tam darilo aj veľkým zvieratám. Ďalšie bylinožravce zo súvrstvia Huincul, ktoré sa s Choconsaurom delili o potravu boli Anabisetia, Limaysaurus, Cathartesaura či jeden z najväčších dinosaurov Argentinosaurus. Taktiež tam žili predátory, ale nie všetky vedeli tohto stredne veľkého sauropóda ohroziť. Medzi dravce, ktoré ho dokázali uloviť, patrili napríklad Mapusaurus, Giganotosaurus, Skorpiovenator, Aoniraptor alebo Taurovenator. 

## Referencie

## Zdroje
https://dinosaurpictures.org/ancient-earth#90

* Česká wikipédia o Choconsaurovi
* Anglická wikipédia o Choconsaurovi
* Francúzka wikipédia o Choconsaurovi
* Holandská wikipédia o Choconsaurovi

Kategória:Titanosauria
Kategória:Kriedové dinosaury
Kategória:Dinosaury z Južnej Ameriky
Kreheľ

**Kreheľ** je málo rozšírené priezvisko na Slovensku vyskytujúce sa v okrese Prešov.

## História
Najstarší zdokumentovaný výskyt priezviska „Krehel“ je z roku 1396 v Cluj-Mănăştur (dnes súčasť mesta Kluž, oblasť Sedmohradsko, štát Rumunsko).

## Varianty
* Krehely – maďarský variant
* Krehel – americký variant

## Pozri aj
* Kreheľ (Wikislovník)

## Referencie

Kategória:Priezviská na Slovensku
Hokus Bonus

***Hokus Bonus*** je druhá kompilácia dánskej hudobnej skupiny Volbeat. Od 27. novembra 2020 bola dostupná v limitovanom počte v nezávislých predajniach zúčastňujúcich sa „Record Store Day Black Friday“ a od 16. júla 2021 bude tiež limitovane dostupná v Európe a Spojenom kráľovstve a opäť ju bude možné zakúpiť aj v Spojených štátoch.

## Zoznam skladieb

### A-strana

# „Rebel Angel“ *
# „Angelfuck“ (Misfits cover)
# „Ecotone“
# „Lola Montez“ (Harp Version) *
# „Evelyn“ (Early Michael Vox Version) *
# „Slaytan“ **

### B-strana

# „For Evigt“ (featuring Johan Olsen) *
# „Black Rose“ (Michael Vox Version) **
# „Under the Influence“ **
# „Immortal but Destructible“ **
# „Die to Live (Michael Vox Version) **

 – dostupné po prvýkrát na vinyle v Severnej Amerike
 – dostupné po prvýkrát na vinyle

## Referencie

Kategória:Albumy skupiny Volbeat
Kategória:Hudobné albumy z 2020
Hruškovica

**Hruškovica** môže byť:
* ovocný destilát, pozri hruškovica (destilát)
* obec v Chorvátsku, pozri Hruškovica (obec)